বাসন্তী এক্সপ্রেসওয়েত দুর্ঘটনা নতুন কোনও খবর নয়। এক্সপ্রেসওয়ের তীক্ষ্ণ বাঁকগুলিতে নিয়ন্ত্রণ রাখতে না পেরে এর আগেও খালে পড়ে বহু দুর্ঘটনা ঘটেছে। শুক্রবার ভোর ৬টা নাগাদ আরুপোতা খালে দুর্ঘটনার খবর ঘটনাস্থলে যায় তিলজলা ট্রাফিক গার্ড। খবর দেওয়া হয় স্থানীয় আনন্দপুর থানাতেও। খাল থেকে গাড়ি উদ্ধার করে। গাড়ির ভেতর থেকেই উদ্ধার করা হয় চালকের দেহ। মৃতদেহটি উৎসব আগরওয়াল নামে ৩৩ বছরের এক যুবকের বলে জানতে পেরেছে পুলিশ। তদন্তে নেমে জানা গিয়েছে, মৃত যুবক সল্টলেকে একটি ক্যান্টিন চালাতেন। তিনি হাওড়ার বৈকুণ্ঠ চ্যাটার্জি লেনের বাসিন্দা বলে জানা গিয়েছে।